mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk hbs_cyr ru mk ru mk ru mk ru mk ru mk ru mk hbs_cyr mk mk ru mk mk mk hbs_cyr mk mk es mk mk mk mk mk mk mk mk mk mk mk mk mk mk mk mk hbs_cyr es mk ru mk mk mk mk mk mk mk hbs_cyr mk mk mk mk mk mk mk mk mk mk mk mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Фон дер Лаен и Блинкен: Војната во Украина ќе трае барем до крајот на годината, а и подолго | МКД.мк
Сончево, во западните делови локален дожд
Престолонаследникот на Саудиска Арабија именуван за премиер
Тензии на истокот: Кинески авиони снимени како надлетуваат...
Проруските власти во три региони во Украина прогласија...
Киев предупредува дека руските сили повторно ќе го нападнат...
Шкотите бараат нов референдум за независност повикувајќи се...
Фон дер Лаен и Блинкен: Војната во Украина ќе трае барем до крајот на годината, а и подолго
Западот е решен да испрати уште повеќе и поголеми испораки и на тешко вооружување на Киев бидејќи се спрема за подолга војна во Украина која ќе трае барем до крајот на годината, а веројатно и многу подолго, јавија функционери и медиуми во Европската Унија и САД.
Тоа го потврди претседателката на Европската комисија Урсула фон дер Лаен, додека американскиот државен секретар Ентони Блинкен на европските сојузници им пренесе сознанија на Вашингтон дека сите воени и разузнавачки проценки кажуваат дека војната меѓу украинските и руските сили ќе се заостри и ќе продолжи без шанси воените машинерии да сопрат во догледно време.
Урсула фон дер Лаен им порача на граѓаните на ЕУ дека мора да се подготват на тоа војната во Украина „да трае можеби со години“ и побара на Киев да му се испорача што е можно повеќе оружје, додека германскиот министер за правосудство Марко Бушман ги отфрли замерките дека ЕУ станува страна во војната бидејќи му испорачува тешко вооружување на Киев.
Бушман кажа дека „Украина води легитимна одбранбена војна. Па затоа поддршката во оружје не може да доведе до тоа да станеме страна во војната“.
Американскиот државен секретар Блинкен и советникот за национална безбедност Џејкс Саливен, како што пренесе Си-ен-ен повикувајќи се на извори на Стејт департментот, всушност од европските сојузници добиле потврда за американската проценка дека воениот конфликт во Украина не може да заврши во некое догледно време.
Началникот на американскиот Здружен генералштаб генералот Мајк Мајли во Одборот за воени прашања на Сенатот ги изнесе проценките на Пентагон дека војната во Украина „ќе биде долготрајна, не знам баш дали деценија, но секако повеќе години“.
Функционер на Стејт департментот на медиумите им кажа дека Блинкен со сојузниците „ја разгледал загриженоста дека војната (во Украина) долго ќе трае и сè се свело на тоа како тој конфликт што побрзо да сопре“.
Црните прогнози околу војната во Европа видно ги загрижуваат и другите делови од светот, особено Азија, бидејќи конфликтот предизвика нестабилност од светски размери.
Така Кина одбива да ја осуди руската „воена операција“ во Украина, бидејќи смета дека Москва е оправдано загрижена поради ширењето на НАТО, иако Пекинг го поддржува суверенитетот на државите, но во хонгконшкиот весник Саут чајна морнинг пост осамна коментар во кој на удар се Америка и НАТО.
„Западот конечно го носи срамот за тоа што не го зачува мирот во Европа“, пишува весникот.
„Русија изврши агресија, но долгата историја на експанзионизам и желбата за превласт на САД и НАТО ја доведоа војната во Европа... па дури и сега кога патот на мултиполарна коегзистенција би можел да го обнови мирот, Западот напротив создава простор Украина да ја плати цената на западната наметливост“, додава весникот.
Угледниот индиски експерт за меѓународни односи и геополитика М.К. Бадракумар смета дека Блинкен и американските функционери „не ги истражиле дипломатските патишта со Русија како можен мост за завршување на украинската војна, па во такви околности, совршено е јасно, мировните преговори на Москва и Киев не можат да напредуваат“.
Бадракумар заклучува дека „големото прашање: дали владата на Бајден сака тој конфликт да заврши и да се постигне мир преку преговори“, и истакнува дека „одговорот изгледа гласи: не, бидејќи фактички САД долеваат оган на тој конфликт“.
Индискиот аналитичар напоменува дека „Блинкет за тоа не разговарал со шефот на руската дипломатија Сергеј Лавров уште од 15 февруари, а претседателот на САД Џо Бајден не дава никаков знак дека би можел да размени мислења со рускиот претседател Владимир Путин, како што забележуваат медиумите во ЕУ“.
Како што укажува Бадракумар, Бајден дури тукушто одобри дополнителна воена помош на Киев од 800 милиони долари, која вклучува тешко вооружување и ласерски наведувани ракети и дронови, така што на Украина од крајот на февруари ѝ е вкупно доделена воена поддршка од две милијарди и 600 милиони долари, додека Бајден очекува Конгресот да го прифати неговото барање на Киев во целост да му се одобри воена помош од шест и пол милијарди долари.
Американците и Британците соопштија и дека нивни воени експерти повторно ќе обучуваат украински војници.
Генералниот секретар на НАТО Јенс Столтенберг на заседанието на шефовите на дипломатиите на НАТО деновиве изјави дека „атлантските сојузници досега обучија десетици илјади украински војници“.
Легенда под Главна слика
Путиновата војна си дојде дома во Русија
Дојче веле: Како кралот Чарлс III од војводството...
Руско стампедо во Белград, станови се купуваат во...
Хобитите и екстремната десница: како фантазијата...
АП: Поради Украина, другите трагедии во светот се...
Што ако Путин употреби нуклеарно оружје во...
19 Април 2022 - 13:35
Зеленски: Ова беше страшно утро полно со ракети, но сигурен сум во победата (ВИДЕО)
АП: Поради Украина, другите трагедии во светот се занемарени
Војната во Украина нема наскоро да заврши: фронтот се сели кон Доњецк
ЕУ подготвува итен план за преживување без рускиот гас
Србија најави жесток одговор на Брисел, Вучиќ ќе ѝ се...
Путиновата војна си дојде дома во Русија
Идната премиерка на Италија: На Тито да му се одземе...
Провокација од Бугарите: „Не ми е јасно како Македонците...
Рускиот гас мистериозно истекува од главните подводни...
Што се чита во комшии?
Контроверзната парола за Бугарите
Пандев со порака до селекторот Милевски
Не е фашизам сè што не ви е по мерак
Не бе Германци ти се господа народ, кај пуштаат они шунд...
Бурно славје на Бугарите во соблекувална
Дефлексијата во Гешталт-терапијата – зошто избегнуваме контакт со околината?
Доколку чувствуваме дека нашиот труд ќе биде награден со успех, ќе ѝ приоѓаме на околината со апетит, доверба и храброст.
Бранко Азески Пораките од Даути бизнис форумот
Од општи формулации кон конкретни разговори.
Фатмир Бесими Нов Закон за буџет: Oтчетност, дигитализација и подобро планирање
„Вчерашниот ден измина, утрешниот допрва доаѓа, го имаме само денес - да започнеме“.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by